Παύλος Πασχαλίδης

Ο Παύλος Πασχαλίδης ήταν Έλληνας βετεράνος ποδοσφαιριστής, ο οποίος αγωνίστηκε ως επιθετικός κατά τις δεκαετίες του '50 και του '60 στις ομάδες του ΠΑΟΔ, του Άρης Θεσσαλονίκης και του Παναιγιάλειου. Επίσης, είναι ο πρώτος παίκτης που πέτυχε γκολ στην Α' Εθνική για την ομάδα του Άρη.

Καριέρα
Ο Πασχαλίδης γεννήθηκε στη συνοικία του Διοικητηρίου της Θεσσαλονίκης και ξεκίνησε την καριέρα του στον τοπικό ΠΑΟΔ, αγωνιζόμενος στα άκρα της επιθετικής γραμμής και μεταγράφηκε στον Άρη το καλοκαίρι του 1956. Έπαιξε για πρώτη φορά με την ομάδα των "κίτρινων" στις 7 Οκτωβρίου του 1956, όταν και σκόραρε το μοναδικό γκολ της ομάδας του στην ισοπαλία με τον Απόλλωνα Καλαμαριάς. Ακολούθησαν άλλα τέσσερα τέρματα για το πρωτάθλημα Θεσσαλονίκης, στο οποίο ο Άρης κατέλαβε την δεύτερη θέση πίσω από τον ΠΑΟΚ. Κατά την τελική φάση του πανελλήνιου πρωταθλήματος, αγωνίστηκε μόνο στα ματς του πρώτου γύρου, με τους "κίτρινους" να πραγματοποιούν μέτρια πορεία καταλαμβάνοντας την έβδομη θέση.Greece - Final Tables 1906-1959

Για το τοπικό πρωτάθλημα του 1958, ο Πασχαλίδης αγωνίστηκε σε μόλις δύο αγώνες, αλλά την επόμενη σεζόν έπαιξε συνολικά σε 27 ματς, σκοράροντας πέντε τέρματα και βοηθώντας τον Άρη να κατακτήσει το τελευταίο πρωτάθλημα Θεσσαλονίκης και την έκτη θέση στο πρωτάθλημα Ελλάδας.

Ο Πασχαλίδης έγραψε ιστορία πετυχαίνοντας τα πρώτα γκολ του Άρη στην νεοσυσταθείσα Α' Εθνική, στην εκτός έδρας ισοπαλία με την Δόξα Δράμας στις 25 Οκτωβρίου 1959. Μέχρι το τέλος της σεζόν πέτυχε μόλις άλλα τρία τέρματα, λόγω ενός τραυματισμού του στα μέσα της χρονιάς. Τις δύο επόμενες περιόδους αγωνίστηκε ως βασικός αριστερός εξτρέμ της ομάδας και αναδείχθηκε σε πρώτο σκόρερ του Άρη, σκοράροντας επτά τέρματα το 1960-61 και άλλα εννέα το 1961-62.

Στην τελευταία του χρονιά με την ομάδα των "κίτρινων" πέτυχε πέντε γκολ, βοηθώντας τον Άρη να αποφύγει τον υποβιβασμό στην δεύτερη κατηγορία. Το καλοκαίρι του 1963, μεταγράφηκε στον Παναιγιάλειο, όπου συνέχισε μέχρι το τέλος της καριέρας του μαζί με τον αδελφό του, Κώστα.

Μετά το τέλος της καριέρας του ως ποδοσφαιριστή, μετανάστευσε στον Καναδά, όπου εργάστηκε για κάποιο διάστημα ως προπονητής ποδοσφαίρου.Παύλος Πασχαλίδης, ένας ήρωας μιας άλλης εποχής

Τα τελευταία χρόνια της ζωής του ζούσε στην Περαία Θεσσαλονίκης, όπου και απεβίωσε στις 21 Φεβρουαρίου 2025. "Έφυγε" από τη ζωή ο Παύλος Πασχαλίδης, από τους τελευταίους μιας άλλης εποχής

Στατιστικά με τον Άρη
ΔιοργάνωσηΑγώνεςΓκολ Πρωτάθλημα Ελλάδας / Α' Εθνική  137  26 Πρωτάθλημα Θεσσαλονίκης  19  7 Κύπελλο Ελλάδας  19  7 Αγώνες κατάταξης  6  -
</div>

Παραπομπές

 Πηγές 

 Την καρδιά αν ρωτήσεις ποτέ... Αυτοί που μας έφτασαν ως τα εκατό, ISBN 978-960-93-5927-6
 Πασχαλίδης Παύλος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναιγιάλειου
Κατηγορία:Επιθετικοί ποδοσφαιριστές